पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमित राेगी मिलने में अब हर दिन गिरावट आ रही है। राज्य सरकार द्वारा लागू किए रेड अलर्ट जनअनुशासन पखवाड़े के अंतर्गत पुलिस और जिला प्रशासन के साथ स्थानीय नगर परिषद-पालिकाओं द्वारा गाइडलाइन की पालना के लिए की गई सख्ती और जागरूकता का परिणाम है। जिला कलेक्टर आशीष गुप्ता ने कहा कि इसी तरह गाइडलाइन की पालना के जरिए कोरोना की चैन को तोड़ना संभव हो सकेगा।
इसी मंशा से राज्य सरकार द्वारा 10 से 24 मई तक लॉकडाउन की घोषणा की गई है। इसके अंतर्गत अत्यावश्यक सेवाओं के अलावा सभी कार्य प्रतिबंधित किए हैं। शादी समारोह पर पूरी तरह से रोक रहेगी। हालांकि 11 मेहमानों के साथ घर में शादी हो सकेगी।
कोर्ट मैरिज की भी अनुमति रहेगी। सभी तरह का सार्वजनिक परिवहन बंद रहेगा। धार्मिकस्थल बंद रहेंगे। कलेक्टर ने आमजन से अपील की कि लॉकडाउन के दौरान भी आमजन राज्य सरकार द्वारा की गई व्यवस्थाओं और प्रतिबंधों की पालना कर कोरोना संक्रमण की चैन को तोड़ने में मददगार बनें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn